Steven Spielberg er sagður ætla að leikstýra endurræsingu á Indiana Jones myndunum , og sagt er að hann vilji fá Guardians of the Galaxy leikarann Chris Pratt til að leika hinn ævintýragjarna fornleifafræðing Dr. Jones , sem Harrison Ford lék í fjórum myndum , eins og frægt er orðið . Fyrr á þessu ári sagði Deadline frá því að leikstjórinn , sem valdi Pratt , sem er 35 ára , til að leika í fyrstu Jurassic Park myndinni sem gerð er í 14 ár , væri spenntur fyrir því að fá hann líka í hlutverk Dr. Jones . Nú segir Deadline frá því eftir heimildum , að Spielberg , sem leikstýrði fyrstu fjórum myndunum í seríunni , sé að bíða eftir fullkláruðu handriti að endurræstri mynd . Pratt hefur tjáð sig um sögusagnirnar og sagt að það yrði frábært tækifæri að fá að leika prófessorinn fræga .